# Sikkerhetsanvisninger

Les alle sikkerhetsanvisningene og instruksene. Hvis ikke sikkerhetsanvisningene og instruksene tas til følge, kan det oppstå elektrisk støt, brann og/eller alvorlige personskader.

Ta godt vare på alle advarslene og informasjonen.

- Denne varmluftpistolen er ikke beregnet brukt av barn og personer med reduserte fysiske eller sansemessige evner eller med manglende erfaring og kunnskap. Denne varmluftpistolen kan brukes av barn fra åtte år og oppover og personer med reduserte fysiske eller sansemessige evner eller manglende erfaring og kunnskap hvis bruken skjer under tilsyn av en person som er ansvarlig for sikkerheten, eller vedkommende har fått opplæring i sikker bruk av varmluftpistolen av denne personen, og forstår farene som er forbundet med bruken. Ellers er det fare for feilbetjening og personskader.

- Hold tilsyn med barn under bruk, rengjøring og vedlikehold. På den måten unngår du at barn leker med varmluftpistolen.

- Vær forsiktig når du bruker varmluftpistolen. Varmluftpistolen genererer sterk varme, noe som fører til økt brann- og eksplosjonsfare.

- Vær ekstra forsiktig hvis du arbeider i nærheten av brennbare materialer. Den varme luftstrømmen eller den varme dysen kan antenne støv eller gasser.

- Bruk ikke varmluftpistolen i eksplosjonsfarlige omgivelser.

- Ikke rett den varme luftstrømmen mot samme punkt i lang tid om gangene. Lett antennelige gasser kan for eksempel oppstå ved bearbeiding av plast, maling, lakk eller lignende materialer.

- Vær oppmerksom på at varme kan overføres til skjulte brennbare materialer og antenne disse.

- Legg varmluftpistolen på et sikkert underlag etter bruk, og la den avkjøles helt før du pakker den inn og legger den bort. Den varme dysen kan forårsake skader.

- La ikke varmluftpistolen stå uten tilsyn når den er slått på.

- Oppbevar varmluftpistolen utilgjengelig for barn når den ikke er i bruk. La ikke personer som ikke er fortrolige med den eller som ikke har lest disse anvisningene, bruke varmluftpistolen. Varmluftpistoler er farlige hvis de brukes av uerfarne personer.

- Varmluftpistolen må ikke utsettes for regn eller fuktighet. Hvis vann trenger inn i varmluftpistolen, medfører det økt risiko for elektrisk støt.

- Bruk alltid vernebriller. Vernebriller reduserer faren for skader.

- Ta ut batteriet før du foretar innstillinger, bytter tilbehørsdeler eller legger bort varmluftpistolen. Dette tiltaket hindrer utilsiktet start av varmluftpistolen.

Sørg for god ventilasjon på arbeidsplassen. Damp og gasser som oppstår under arbeidet, er ofte helseskadelige.

- Bruk vernehansker, og pass på at du ikke berører den varme dysen. Det medfører fare for brannskader.

- Ikke rett den varme luftstrømmen mot personer eller dyr.

- Bruk ikke varmluftpistolen som hårføner. Luftstrømmen er vesentlig varmere enn på hårfønere.

- Pass på at ingen fremmedlegemer kommer inn i varmluftpistolen.

- Avstanden fra dysen til emnet avhenger av materialet som skal bearbeides (metall, plast osv.) og den planlagte bearbeidingsmåten. Du må alltid utføre en test først for å sjekke at luftmengden og temperaturen er egnet.

- Batteriet må ikke åpnes. Det er fare for kortslutning.

- Det kan slippe ut damp ved skader på og ikke-forskriftsmessig bruk av batteriet. Batteriet kan brenne eller eksplodere. Sørg for forsyning av friskluft, og oppsøk lege hvis du får besvær. Dampene kan irritere åndedrettsorganene.

- Ved feil bruk eller skadet batteri kan brennbar væske lekke ut av batteriet. Unngå kontakt med væsken. Ved tilfeldig kontakt må det skylles med vann. Hvis det kommer væske i øynene, må du i tillegg oppsøke en lege. Batterivæske som renner ut kan føre til irritasjoner på huden eller forbrenninger.

- Batteriet kan bli skadet av spisse gjenstander som spikre eller skrutrekkere eller på grunn av ytre påvirkning. Resultat kan bli intern kortslutning, og det kan da komme røyk fra batteriet, eller batteriet kan ta fyr, eksplodere eller bli overopphetet.

- Når batteriet ikke er i bruk, må det oppbevares i god avstand fra binders, mynter, nøkler, spikre, skruer eller andre mindre metallgjenstander, som kan lage en forbindelse mellom kontaktene. En kortslutning mellom batterikontaktene kan føre til forbrenninger eller brann.

- Batteriet må bare brukes i produkter fra produsenten. Kun slik beskyttes batteriet mot farlig overbelastning.

- Lad batteriene bare med ladere som anbefales av produsenten. Det medfører brannfare hvis en lader som er egnet for en bestemt type batterier, brukes med andre batterier.

| Beskytt batteriet mot varme, f.eks. også mot langvarig sollys og ild, skitt, vann og fuktighet. Det er fare for eksplosjon og kortslutning.