# Saugos nuorodos

Perskaitykite visas šias saugos nuorodas ir reikalavimus. Nesilaikant saugos nuorodų ir reikalavimų gali trenkti elektros smūgis, kilti gaisras, galima smarkiai susižaloti ir sužaloti kitus asmenis.

Išsaugokite šias saugos nuorodas ir reikalavimus, kad ir ateityje galėtumėte jais pasinaudoti.

- Ši orapūtė nėra skirta, kad ją naudotų vaikai ar asmenys su fizinėmis, jutiminėmis ir dvasinėmis negaliomis arba asmenys, kuriems trūksta patirties arba žinių. Šią orapūtę gali naudoti 8 metų ir vyresni vaikai bei asmenys su fizinėmis, jutiminėmis ir dvasinėmis negaliomis arba asmenys, kuriems trūksta patirties ar žinių, jei juos prižiūri ir už jų saugumą atsako atsakingas asmuo arba jei jie buvo instruktuoti, kaip saugiai naudoti orapūtę ir žino apie gresiančius pavojus. Priešingu atveju įrankis gali būti valdomas netinkamai ir kyla sužeidimų pavojus.

- Stebėkite vaikus prietaisą naudojant, valant ir atliekant jo techninę priežiūrą. Taip bus užtikrinta, kad vaikai su orapūte nežaistų.

- Su karšto oro orapūte elkitės atsargiai. Karšto oro orapūtė skleidžia didelį karštį, kuris kelia didesnį gaisro ir sprogimo pavojų.

- Būkite ypatingai atsargūs, kai dirbate netoli degių medžiagų. Karšta oro srovė ir karšti antgaliai gali uždegti dulkes ir dujas.

- Su karšto oro orapūte nedirbkite sprogioje aplinkoje.

- Karštos oro srovės nenukreipkite ilgesniam laikui į vieną vietą. Pvz., apdorojant plastikus, dažus, lakus ar panašias medžiagas, gali susidaryti lengvai užsidegančios dujos.

- Atkreipkite dėmesį į tai, kad šiluma yra nuvedama į uždengtas degias medžiagas ir jas gali uždegti.

- Po naudojimo karšto oro orapūtę saugiai pastatykite ant atraminio paviršiaus ir prieš padėdami į sandėliavimo vietą, palaukite, kol ji visiškai atvės. Karštas antgalis gali padaryti materialinės žalos.

- Nepalikite įjungtos karšto oro orapūtės be priežiūros.

- Nenaudojamą karšto oro orapūtę laikykite vaikams neprieinamoje vietoje. Neleiskite karšto oro orapūte naudotis asmenims, kurie neišmano, kaip su ja elgtis arba nėra perskaitę šių nurodymų. Karšto oro orapūtės yra pavojingos, kai su jomis dirba nepatyrę asmenys.

- Saugokite karšto oro orapūtę nuo lietaus ir drėgmės. Jei į karšto oro orapūtę patenka vandens, padidėja elektros smūgio rizika.

- Visada dirbkite su apsauginiais akini‌ais. Apsauginiai akiniai sumažina sužalojimų riziką.

- Prieš pradėdami prietaisą reguliuoti, keisti papildomą įrangą ar prieš padėdami karšto oro orapūtę, išimkite akumuliatorių. Ši atsargumo priemonė apsaugos jus nuo netikėto karšto oro orapūtės įsijungimo.

Gerai vėdinkite savo darbo vietą. Darbo metu susidarančios dujos ir garai dažnai yra kenksmingi sveikatai.

- Mūvėkite apsauginėmis pirštinėmis ir nelieskite karšto antgalio. Iškyla nudegimo pavojus.

- Nenukreipkite karšto oro srovės į asmenis ar gyvūnus.

- Nenaudokite karšto oro orapūtės kaip plaukų džiovintuvo. Išeinantis oro srautas yra žymiai karštesnis nei plaukų džiovintuvo.

- Saugokite, kad į karšto oro orapūtę nepatektų svetimkūnių.

- Atstumas nuo antgalio iki ruošinio priklauso nuo apdorojamos medžiagos (metalas, plastikas ar kt.) ir numatyto darbo pobūdžio. Visada pirmiausia atlikite bandomąją operaciją, kad galėtumėte nustatyti oro kiekį ir temperatūrą.

- Neardykite akumuliatoriaus. Galimas trumpojo sujungimo pavojus.

- Pažeidus akumuliatorių ar netinkamai jį naudojant, gali išsiveržti garų. Akumuliatorius gali užsidegti arba sprogti. Išvėdinkite patalpą ir, jei nukentėjote, kreipkitės į gydytoją. Šie garai gali sudirginti kvėpavimo takus.

- Netinkamai naudojant akumuliatorių arba jei akumuliatorius pažeistas, iš jo gali ištekėti degaus skysčio. Venkite kontakto su šiuo skysčiu. Jei skysčio pateko ant odos, nuplaukite jį vandeniu. Jei skysčio pateko į akis kreipkitės į gydytoją. Akumuliatoriaus skystis gali sudirginti ar nudeginti odą.

- Aštrūs daiktai, pvz., vinys ar atsuktuvai, arba išorinė jėga gali pažeisti akumuliatorių. Dėl to gali įvykti vidinis trumpasis jungimas ir akumuliatorius gali sudegti, pradėti rūkti, sprogti ar perkaisti.

- Nelaikykite sąvaržėlių, monetų, raktų, vinių, varžtų ar kitokių metalinių daiktų arti iš prietaiso ištraukto a‌ku‌mu‌lia‌to‌riaus kontaktų. Užtrumpinus a‌ku‌mu‌lia‌to‌riaus kontaktus galima nusideginti ar sukelti gaisrą.

- Akumuliatorių naudokite tik su gamintojo gaminiais. Tik taip apsaugosite akumuliatorių nuo pavojingos per didelės apkrovos.

- Akumuliatoriui įkrauti naudokite tik gamintojo nurodytą kroviklį. Naudojant kitokio tipo a‌ku‌mu‌lia‌to‌riams skirtą įkroviklį, iškyla gaisro pavojus.

| Saugokite akumuliatorių nuo karščio, pvz., taip pat ir nuo ilgalaikio saulės spindulių poveikio, ugnies, nešvarumų, vandens ir drėgmės. Iškyla sprogimo ir trumpojo jungimo pavojus.