# Sikkerhedsinstrukser

Læs alle sikkerhedsinstrukser og anvisninger. Overholdes sikkerhedsinstrukserne og anvisningerne ikke, er der risiko for elektrisk stød, brand og/eller alvorlige kvæstelser.

Opbevar alle advarselshenvisninger og instrukser til senere brug.

- Denne varmluftspistol er ikke beregnet til at blive brugt af børn eller personer med begrænsede fysiske, sensoriske eller mentale evner eller manglende erfaring og viden. Denne varmluftspistol må kun bruges af børn fra 8 år samt af personer med begrænsede fysiske, sensoriske eller mentale tilstand eller manglende erfaring og kendskab, hvis det sker under opsyn, eller de modtager anvisninger på sikker omgang med varmluftspistolen og således forstår de farer, der er forbundet hermed. I modsat fald er der risiko for fejlbetjening og personskader.

- Hold børn under opsyn ved brug, rengøring og vedligeholdelse. Derved sikres det, at børn ikke bruger varmluftspistolen som legetøj.

- Håndter varmluftspistolen med omhu. Varmluftspistolen udvikler en kraftig varme, der medfører øget brand- og eksplosionsfare.

- Vær især forsigtig, når du arbejder i nærheden af brændbare materialer. Den varme luftstrøm og den varme dyse kan antænde støv eller gasser.

- Arbejd ikke med varmluftspistolen i eksplosionsfarlige omgivelser.

- Ret ikke den varme luftstrøm mod samme sted i længere tid. Letantændelige gasser kan f.eks. dannes ved bearbejdning af plast, maling, lak eller lignende materialer.

- Vær opmærksom på, at varme kan blive ledt hen til skjulte brændbare materialer og antænde dem.

- Læg varmluftspistolen sikkert efter brug, og lad den køle helt af på fralægningsfladerne, før du pakker den væk. Den varme dyse kan forårsage skader.

- Efterlad ikke den tændte varmluftspistol uden opsyn.

- Opbevar ubenyttede varmluftspistoler utilgængeligt for børn. Lad aldrig personer, der ikke er fortrolige med varmluftspistolen eller ikke har læst disse anvisninger, benytte værktøjet/redskabet. Varmluftspistoler er farlige, hvis de benyttes af ukyndige personer.

- Beskyt varmluftspistolen mod regn eller fugt. Hvis der trænger vand ind i varmluftspistolen, er der risiko for stød.

- Brug altid beskyttelsesbriller. Beskyttelsesbriller nedsætter risikoen for personskader.

- Fjern akkuen, før du foretager indstillinger, skifter tilbehørsdele eller lægger varmluftspistolen fra dig. Denne sikkerhedsforanstaltning forhindrer utilsigtet start af varmluftspistolen.

Sørg for god ventilation på din arbejdsplads. Gasser og dampe, der dannes under arbejdet, er ofte sundhedsskadelige.

- Brug beskyttelseshandsker, og rør ikke ved den varme dyse. Der er fare for forbrændinger.

- Ret ikke den varme luftstrøm mod personer eller dyr.

- Brug ikke varmluftspistolen som hårtørrer. Den udsendte luftstrøm er væsentligt varmere end ved en hårtørrer.

- Sørg for, at der ikke kommer fremmedlegemer ind i varmluftspistolen.

- Afstanden fra dysen til emnet afhænger af det materialet, der skal forarbejdes (metal, plast etc.), og af forarbejdningsmetoden. Udfør altid en test af luftmængde og temperatur.

- Åbn ikke akkuen. Fare for kortslutning.

- Beskadiges akkuen, eller bruges den forkert, kan der sive dampe ud. Akkuen kan antændes eller eksplodere. Tilfør frisk luft, og søg læge, hvis du føler dig utilpas. Dampene kan irritere luftvejene.

- Hvis akkuen anvendes forkert, eller den er beskadiget, kan der slippe brændbar væske ud af akkuen. Undgå at komme i kontakt med denne væske. Hvis det alligevel skulle ske, skal du skylle med vand. Søg læge, hvis du får væsken i øjnene. Akku-væske kan give hudirritation eller forbrændinger.

- Akkuen kan blive beskadiget af spidse genstande som f.eks. søm eller skruetrækkere eller ydre kraftpåvirkning. Der kan opstå indvendig kortslutning, så akkuen kan antændes, ryge, eksplodere eller overophedes.

- Ikke-benyttede akkuer må ikke komme i berøring med kontorclips, mønter, nøgler, søm, skruer eller andre små metalgenstande, da disse kan kortslutte kontakterne. En kortslutning mellem batteri-kontakterne øger risikoen for personskader i form af forbrændinger.

- Brug kun akkuen i producentens produkter. Kun på denne måde beskyttes akkuen mod farlig overbelastning.

- Oplad kun akkuerne med ladere, der er anbefalet af fabrikanten. En lader, der er egnet til en bestemt type akkuer, må ikke benyttes med andre akkuer – brandfare.

| Beskyt akkuen mod varme (f.eks. også mod varige solstråler, brand, snavs, vand og fugtighed). Der er risiko for eksplosion og kortslutning.