# Uvedenie do prevádzky

- Pred výmenou príslušenstva alebo rozoberaním teplovzdušnej pištole vyberte akumulátor. Toto preventívne opatrenie zabraňuje neúmyselnému spusteniu teplovzdušnej pištole.

##

Od výroby sú kovové povrchy chránené pred koróziou náterom. Táto ochranná vrstva sa pri prvom uvedení do prevádzky vyparuje.

Pracovný proces môže spôsobiť sfarbenie dýzy (1) teplovzdušnej pištole. Nejde tu však o poškodenie, funkčnosť teplovzdušnej pištole nie je obmedzená.

##

Pomocou nastavenia stupňa výkonu (3) môžete voliť medzi 2 rôznymi výkonovými stupňami. Pri prepnutí krátko zabliká LED pracovné svetlo:

- Stupeň 300 °C
  Pomocou tohto stupňa môžete napr. rozmrazovať vodovodné potrubie alebo spracovávať zmršťovacie obalové materiály. Po zapnutí sa táto teplota dosiahne za menej ako 6 s. S úplne nabitým akumulátorom 8 Ah je doba chodu do 21 min.
- Stupeň 500 °C
  Pomocou tohto stupňa môžete napr. odstraňovať laky.

Údaje o dobe nahrievania sa vzťahujú na merania pri izbovej teplote.

##

Pri zapnutí stlačte najprv odisťovací spínač (4) a potom vypínač (5). Po spustení môžete odisťovací spínač (4) uvoľniť, odisťovací spínač (4) nie je nutné počas prevádzky držať stlačený.

Pri spustení teplovzdušnej pištole sa zapne LED pracovné svetlo (6) a osvetľuje pracovnú oblasť.

##

Na vypnutie uvoľnite vypínač (5).

Teplovzdušnú pištoľ postavte na akumulátor (8), aby sa ochladila.

##

Ak sa počas prevádzky vyberie z teplovzdušnej pištole akumulátor (8) a pri naďalej stlačenom vypínači (5) sa opäť vloží, aktivuje sa ochrana pred opätovným spustením. LED pracovné svetlo (6) bliká a teplovzdušná pištoľ sa nespustí.

Uvoľnite vypínač (5) a teplovzdušnú pištoľ potom znova zapnite obvyklým spôsobom.

##

Ak sa akumulátor (8) počas prevádzky príliš zahreje, zníži sa výkon. Pracovné svetlo LED (6) pomaly bliká, kým je vypínač (5) stlačený.

Keď sa teplovzdušná pištoľ ďalej používa a teplota v akumulátore stále stúpa, teplovzdušná pištoľ sa sama vypne.

##

Teplovzdušná pištoľ je kompatibilná so všetkými dostupnými akumulátormi 18 V Bosch Professional.

Pri prevádzke teplovzdušnej pištole s akumulátormi menšími ako sú odporúčané 4 Ah, teplovzdušná pištoľ nedosiahne plný výkon na stupni 500 °C (teplota sa nedosiahne a množstvo vzduchu je menšie). Ako signalizácia, že teplovzdušná pištoľ pracuje iba s obmedzeným výkonom, LED pracovné svetlo (6) pri zapnutí viackrát zabliká v pomalom slede.

##

LED pracovné svetlo (6) sa používa aj ako LED stavová indikácia.

Signalizácia pomocou LED | Opis udalosti
--- | ---
Krátke bliknutie | Zmena teploty
Viacnásobné zablikanie pri spustení teplovzdušnej pištole | Obmedzený výkon (použitie akumulátora < 4 Ah)
Blikanie v pomalom slede, kým je vypínač (5) stlačený | Ochrana pred opätovným spustením
Ochrana proti prehriatiu akumulátora
Blikanie v rýchlom slede, kým je vypínač (5) stlačený | Interná chyba

Ak sa v teplovzdušnej pištoli trvalo indikuje interná chyba (teplovzdušná pištoľ sa nezapína alebo sa vypína, keď je už v prevádzke), kontaktujte zákaznícky servis.