# Puštanje u rad

- Izvadite aku-bateriju prije zamjene pribora ili odlaganja puhala vrućeg zraka. Ove mjere opreza sprječavaju nehotično pokretanje puhala vrućeg zraka.

##

Tvornički su metalne površine zaštićene antikorozivnim premazom. Taj zaštitni sloj isparava pri prvom puštanju u rad.

Na sapnici (1) puhala vrućeg zraka može doći do promjene boje kao rezultat proizvodnog procesa. Ne radi se o oštećenjima i to ne utječe na funkciju puhala vrućeg zraka.

##

Pomoću prekidača za namještanje stupnja snage (3) možete birati između 2 različita stupnja snage. Pri prebacivanju LED radno svjetlo kratko treperi:

- Stupanj 300 °C
  S ovim stupnjem možete npr. odmrznuti vodovodne cijevi ili obraditi crijeva za skupljanje. Ova temperatura se postiže za manje od 6 s nakon isključivanja. S potpuno napunjenom aku-baterijom 8 Ah vrijeme rada je do 21 min.
- Stupanj 500 °C
  S ovim stupnjem možete npr. skinuti sloj laka.

Podaci o trajanju zagrijavanja odnose se na mjerenja pri sobnoj temperaturi.

##

Za uključivanje najprije pritisnite prekidač za deblokadu (4), a zatim prekidač za uključivanje/isključivanje (5). Nakon pokretanja možete otpustiti prekidač za deblokadu (4), prekidač za deblokadu (4) ne morate ponovno pritisnuti tijekom rada.

Pri pokretanju puhala vrućeg zraka uključuje se LED radno svjetlo (6) i osvjetljava područje rada.

##

Za isključivanje otpustite prekidač za uključivanje/isključivanje (5).

Odložite puhalo vrućeg zraka na aku-bateriju (8) da se ohladi.

##

Ako tijekom rada izvadite aku-bateriju (8) iz puhala vrućeg zraka i ponovno je umetnete dok je pritisnut prekidač za uključivanje/isključivanje (5), aktivirat će se zaštita od ponovnog pokretanja. LED radno svjetlo (6) treperi i puhalo vrućeg zraka se ne pokreće.

Otpustite prekidač za uključivanje/isključivanje (5) i zatim uključite puhalo vrućeg zraka na uobičajen način.

##

Ako tijekom rada aku-baterija (8) postane prevruća, smanjuje se snaga. LED radno svjetlo (6) treperi sporo dok je pritisnut prekidač za uključivanje/isključivanje (5).

Ako dalje upotrebljavate puhalo vrućeg zraka i ako dalje raste temperatura u aku-bateriji, puhalo vrućeg zraka će se samo isključiti.

##

Puhalo vrućeg zraka je kompatibilno sa svim dostupnim aku-baterijama 18 V Bosch Professional.

Pri radu puhala vrućeg zraka s aku-baterijama manjim od preporučenih 4 Ah puhalo vrućeg zraka ne postiže punu snagu na stupnju 500 °C (temperatura se ne postiže i količina zraka se smanjuje). Da bi se prikazalo da puhalo vrućeg zraka radi samo sa smanjenom snagom, LED radno svjetlo (6) nekoliko puta treperi sporo pri uključivanju.

##

LED radno svjetlo (6) upotrebljava se i kao LED indikator statusa.

LED signal | Opis događaja
--- | ---
kratko treperi | Promjena temperature
nekoliko puta treperi pri pokretanju puhala vrućeg zraka | smanjena snaga (uporaba aku-baterije < 4 Ah)
Sporo treperi dok je pritisnut prekidač za uključivanje/isključivanje (5) | Zaštita od ponovnog pokretanja
Zaštita od pregrijavanja aku-baterije
Brzo treperi dok je pritisnut prekidač za uključivanje/isključivanje (5) | Interna pogreška

Ako se stalno prikazuje interna pogreška u puhalu vrućeg zraka (puhalo vrućeg zraka se ne pokreće ili se isključuje kada već radi), obratite se servisnoj službi.