# Príklady práce (pozri obrázky A–C)

Obrázky príkladov použitia nájdete na grafických stránkach.

Vzdialenosť dýzy od obrobku sa riadi podľa opracovávaného materiálu (kov, plast atď.) a podľa zamýšľaného spôsobu opracovania.

Optimálna teplota pre každý spôsob použitia sa dá zistiť praktickým vyskúšaním.

Najskôr vždy urobte test týkajúci sa množstva vzduchu a teploty. Začnite s väčšou vzdialenosťou a nižším výkonovým stupňom. Podľa potreby potom prispôsobte vzdialenosť a výkonový stupeň.

Ak si nie ste istý tým, aký materiál opracovávate alebo ako pôsobí teplo z teplovzdušnej pištole na daný materiál, otestujte pôsobenie na skrytom mieste.

Pri všetkých pracovných príkladoch môžete pracovať bez príslušenstva. Použitie odporúčaného príslušenstva však zjednodušuje prácu a podstatne zvyšuje kvalitu výsledkov.

Na túto teplovzdušnú pištoľ môžete použiť všetky dýzy, ktoré sú v ponuke Bosch ako príslušenstvo.

- Pozor pri výmene dýzy! Nedotýkajte sa horúcej dýzy. Teplovzdušnú pištoľ nechajte vychladnúť a pri výmene noste ochranné rukavice. Na horúcej dýze sa môžete popáliť.

##

Nasaďte reflektorovú dýzu (9). Zvoľte priemer zmršťovacej hadičky (10) tak, aby bol vhodný pre obrobok. Rovnomerne zohrievajte zmršťovaciu hadičku, kým tesne neprilieha k obrobku.

##

Nasaďte plochú dýzu (11). Lak krátko zmäkčujte horúcim vzduchom a nadvihnite ho pomocou čistej špachtle. Dlhé pôsobenie tepla lak spáli a sťažuje odstraňovanie.

Veľa lepidiel pôsobením tepla mäkne. Pri zohriatom lepidle môžete uvoľňovať spoje alebo odstrániť nadbytočné lepidlo.

##

- Pred zohrievaním skontrolujte, či skutočne ide o vodovodné potrubie. Vodovodné potrubia sa často vonkajším vzhľadom od plynových potrubí vôbec neodlišujú. Plynové potrubia sa nesmú v žiadnom prípade nahrievať.

Nasaďte zahnutú dýzu (12). Zahrievajte zamrznuté miesta podľa možnosti od odtoku smerom k prívodu.

Plastové rúry a takisto plastové spojky medzi rúrami ohrievajte mimoriadne opatrne, aby ste sa vyhli ich poškodeniu.