# Työesimerkkejä (katso kuvat A–C)

Kuvia esimerkkitöistä löydät piirrossivuilta.

Suuttimen ja työkappaleen keskinäinen etäisyys tulee valita työstettävän materiaalin (metalli, muovi, yms.) ja käyttötavan mukaan.

Kullekin käyttökohteelle sopivan lämpötilan voi määrittää kokeilemalla.

Tee aina ensin ilmamäärän ja lämpötilan testaus. Aloita suurella etäisyydellä ja matalalla tehotasolla. Säädä etäisyyttä ja tehotasoa tarpeen mukaan.

Jos et ole varma, mitä materiaalia olet työstämässä tai miten kuumuus vaikuttaa kyseiseen materiaaliin, testaa työkalua ensin piilossa olevaan kohtaan.

Kaikkien käyttöesimerkkien työt voi tehdä ilman tarvikkeita. Ehdotettujen tarvikkeiden käyttö kuitenkin helpottaa työtä ja parantaa merkittävästi työtuloksia.

Tässä kuumailmapuhaltimessa voi käyttää kaikkia saatavilla olevia Bosch-suuttimia.

- Noudata varovaisuutta suuttimien vaihdossa! Älä kosketa kuumaa suutinta. Anna kuumailmapuhaltimen jäähtyä ja käytä vaihdossa työkäsineitä. Kuuma suutin voi aiheuttaa palovammoja.

##

Asenna heijastussuutin (9). Valitse kutisteletkun (10) halkaisija työkappaleen koon mukaan. Kuumenna kutisteletkua tasaisesti, kunnes se on tiiviisti työkappaletta vasten.

##

Asenna litteä suutin (11). Pehmennä maalipintaa hetken aikaa kuumalla ilmalla ja kaavi se pois puhtaalla lastalla. Pitkäaikainen kuumentaminen polttaa maalin ja vaikeuttaa sen poistamista.

Monet liimat pehmenevät lämmön vaikutuksesta. Kun liima on lämmennyt, voit irrottaa liitokset tai poistaa ylimääräisen liiman.

##

- Varmista ennen lämmitystä, että kyse on todellakin vesiputkesta. Vesiputket ja kaasuputket ovat usein ulkonäöltään identtisiä. Kaasuputkia ei saa missään tapauksessa kuumentaa.

Asenna kulmasuutin (12). Lämmitä jäätyneitä kohtia mieluiten ulostulosta sisäänmenoa kohti.

Kuumenna muoviputkia ja putkiliitoksia erityisen varovasti, jotta ne eivät vaurioidu.