# Ohutusnõuded

Lugege läbi kõik ohutusnõuded ja ju‌hised. Ohutusnõuete ja juhiste eiramine võib kaasa tuua elektrilöögi, tulekahju ja/või raskeid vigastusi.

Hoidke kõik ohutusnõuded ja juhised edasiseks kasutamiseks hoolikalt alles.

- See kuumaõhupuhur ei ole ette nähtud kasutamiseks laste ja isikute poolt, kelle füüsilised, sensoorsed või vaimsed võimed on piiratud või kellel puuduvad selleks vajalikud kogemused ja teadmised. Seda kuumaõhupuhurit tohivad kasutada 8-aastased ja vanemad lapsed ning piiratud füüsiliste, sensoorsete või vaimsete võimetega või puudulike kogemuste ja teadmisteta isikud nende turvalisuse eest vastutava isiku järelevalve all või kui neile on tutvustatud kuumaõhupuhuri ohutut käsitsemist ja nad mõistavad sellega seotud ohtusid. Vastasel korral on väärkäsitsemise ja vigastuste oht.

- Ärge jätke lapsi seadme kasutamise, puhastamise ja hooldamise ajal järelevalveta. Sellega tagate, et lapsed ei hakka laadimisseadmega mängima.

- Olge kuumaõhupuhuri käsitsemisel hoolikas. Kuumaõhupuhur tekitab suurt kuumust, mis toob kaasa suurenenud tulekahju- ja plahvatusphu.

- Olge eriti ettevaatlik, kui töötate tuleohtlike materjalide läheduses. Kuum õhuvoog või kuum otsak võib tolmu või gaasid süüdata.

- Ärge töötage kuumaõhupuhuriga plahvatusohtlikus keskkonnas.

- Ärge suunake kuuma õhuvoogu pikemat aega ühele ja samale kohale. Plasti, värvi, laki jmt materjalide töötlemisel võivad tekkida kergesti süttivad gaasid.

- Pidage meeles, et kuumus võib pääseda varjatud tuleohtlike materjalideni ning need süüdata.

- Pärast kasutamist asetage kuumaõhupuhur stabiilsele alusele ja laske sellel enne kokkupakkimist täielikult jahtuda. Kuum otsak võib tekitada kahjustusi.

- Ärge jätke sisselülitatud kuumaõhupuhurit järelevalveta!

- Hoiule pandud kuumaõhupuhurit hoidke lastele kättesaamatus kohas. Ärge lubage kuumaõhupuhurit kasutada isikutel, kes pole selle kasutusega kursis või kes pole neid juhiseid lugenud. Kuumaõhupuhurid on ohtlikud, kui neid kasutavad kogenematud isikud.

- Kaitske kuumaõhupuhurit vihma või niiskuse eest. Vee tungimine kuumaõhupuhurisse suurendab elektrilöögi ohtu.

- Kandke alati kaitseprille. Kaitseprillid vähendavad vigastuste ohtu.

- Enne tööriista seadistamist, tarvikute vahetamist või kuumaõhupuhuri hoiulepanekut eemaldage aku. See ettevaatusabinõu hoiab ära kuumaõhupuhuri soovimatu käivitumise.

Ventileerige töökohta korralikult. Töötamisel tekkivad gaasid ja aurud on tihti terviseohtlikud.

- Kandke kaitsekindaid ja ärge puudutage kuuma otsakut. Esineb põletuse oht.

- Ärge juhtige kuuma õhuvoogu inimeste ega loomade suunas.

- Ärge kasutage kuumaõhupuhurit juustekuivatusföönina! Väljuv õhuvoog on tunduvalt kuumem kui fööni puhul.

- Jälgige, et kuumaõhupuhurisse ei satuks mingeid võõrkehi.

- Düüsi kaugus töödeldavast detailist sõltub töödeldavast materjalist (metall, plast jmt) ning kavandatud töötlemisviisist. Tehke kõigepealt õhukoguse ja temperatuuri test.

- Ärge avage akut. Esineb lühise oht.

- Aku vigastamise ja ebaõige käsitsemise korral võib akust eralduda aure. Aku võib põlema süttida või plahvatada. Õhutage ruumi, halva enesetunde korral pöörduge arsti poole. Aurud võivad ärritada hingamisteid.

- Väärkasutuse või kahjustatud aku korral võib süttiv vedelik välja voolata. Vältige sellega kokkupuu‌det. Juhusliku kokku‌puute korral lopu‌tage veega. Kui vedelik satub silma, pöörduge ka arsti poole. Väljavoolav akuvedelik võib põhjustada nahaärritusi või põletusi.

- Teravad esemed, näiteks naelad või kruvikeerajad, samuti löögid, põrutused jmt võivad akut kahjustada. Akukontaktide vahel võib tekkida lühis ja aku võib süttida, suitsema hakata, plahvatada või üle kuumeneda.

- Kasutusvälisel ajal hoidke akud eemal kirjaklambritest, müntidest, võt‌metest, naeltest, kruvidest või teistest väikestest metallesemetest, mis võivad kontaktid omavahel ühendada. Akukon‌tak‌tide vahel tekkiva lühise tagajärjeks võivad olla põletused või tulekahju.

- Kasutage akut ainult valmistaja toodetes. Ainult sellisel juhul on aku kaitstud ohtliku ülekoormuse eest.

- Laadige akusid ainult tootja soovitatud laadimisseadmetega. Laadimisseade, mis sobib teatud tüüpi akudele, muutub tu‌leohtlikuks, kui seda kasutatakse teiste akudega.

| Kaitske akut kuumuse, sealhulgas pideva päikesekiirguse eest, samuti tule, mustuse, vee ja niiskuse eest. Plahvatus- ja lühiseoht.