# Käyttöönotto

- Irrota akku, ennen kuin vaihdat tarvikkeita tai asetat kuumailmapuhaltimen syrjään. Tämä varotoimenpide estää kuumailmapuhaltimen tahattoman käynnistymisen.

##

Metallipinnat on suojattu korroosiolta tehtaalla levitetyllä pinnoitteella. Tämä suojakerros höyrystyy pois, kun laitetta käytetään ensimmäisen kerran.

Kuumailmapuhaltimen suuttimessa (1) saattaa olla valmistuksessa syntyneitä värjäytymiä. Ne eivät kuitenkaan ole vaurioita eivätkä heikennä kuumailmapuhaltimen toimivuutta.

##

Tehoportaan säätimellä (3) voit valita haluamasi suorituskyvyn kahdesta eri tehoportaasta. Tehdessäsi vaihdon LED-työvalo välähtää lyhyesti:

- Porras 300 °C
  Tällä portaalla voit esimerkiksi sulattaa vesiputkia tai kuumentaa kutisteletkuja. Käynnistyksen jälkeen tämä lämpötila saavutetaan alle 6 sekunnissa. Täyteen ladatun 8 Ah:n akun kanssa laitteen käyttöaika on jopa 21 minuuttia.
- Porras 500 °C
  Tällä portaalla voit esimerkiksi poistaa maalipintoja.

Kuumenemisaikoja koskevat tiedot perustuvat huonelämpötilassa tehtyihin mittauksiin.

##

Käynnistä laite painamalla ensin vapautuskytkintä (4) ja sen jälkeen käynnistyskytkintä (5). Käynnistyksen jälkeen voit vapauttaa vapautuskytkimen (4), koska vapautuskytkintä (4) ei tarvitse painaa käytön aikana.

Käynnistäessäsi kuumailmapuhaltimen LED-työvalo (6) syttyy ja valaisee työskentelyalueen.

##

Sammuta työkalu vapauttamalla käynnistyskytkin (5).

Aseta kuumailmapuhallin akun (8) varaan ja anna laitteen jäähtyä.

##

Uudelleenkäynnistyssuoja aktivoituu, jos akku (8) irrotetaan käytön aikana kuumailmapuhaltimesta ja asennetaan takaisin käynnistyskytkin (5) pohjassa. LED-työvalo (6) vilkkuu, eikä kuumailmapuhallin käynnisty.

Vapauta käynnistyskytkin (5) ja käynnistä sen jälkeen kuumailmapuhallin normaalisti.

##

Tehoa alennetaan, jos akku (8) kuumenee liikaa käytön aikana. LED-työvalo (6) vilkkuu hitaasti niin kauan kuin painat käynnistyskytkintä (5).

Jos et lopeta kuumailmapuhaltimen käyttöä, vaikka akun lämpötila kasvaa, kuumailmapuhallin kytkeytyy automaattisesti pois päältä.

##

Kuumailmapuhallin on yhteensopiva kaikkien markkinoilla olevien 18 V:n Bosch Professional -akkujen kanssa.

Jos kuumailmapuhallinta käytetään suositeltua 4 Ah:n teholuokkaa heikommalla akulla, kuumailmapuhallin ei saavuta täyttä suorituskykyään 500 °C:n portaalla (kyseistä lämpötilaa ei saavuteta ja ilmamäärä pienenee). LED-työvalo (6) vilkkuu käynnistyksen yhteydessä hitaasti, jos kuumailmapuhallin toimii vain alennetulla teholla.

##

LED-työvalo (6) toimii myös tilan ilmoittavana LED-merkkivalona.

Kuittaus LED-merkkivalon kautta | Tapahtuman kuvaus
--- | ---
Lyhyt välähdys | Lämpötilan muuttaminen
Monikertainen vilkunta kuumailmapuhaltimen käynnistyksessä | Alennettu teho (laitteessa käytetty akku < 4 Ah)
Hidas vilkunta niin kauan kuin käynnistyskytkintä (5) painetaan | Uudelleenkäynnistyssuoja
Akun ylikuumenemissuoja
Nopea vilkunta niin kauan kuin käynnistyskytkintä (5) painetaan | Sisäinen virhe

Jos kuumailmapuhallin ilmoittaa pysyvästä sisäisestä viasta (kuumailmapuhallin ei käynnisty tai sammuu kesken toiminnan), ota yhteyttä huoltoon.