# Instrucţiuni de siguranţă

Citiţi toate indicaţiile şi instrucţiunile de siguranţă. Nerespectarea instrucţiunilor şi indicaţiilor de siguranţă poate provoca electrocutare, incendiu şi/sau răniri grave.

Păstraţi toate instrucţiunile şi indicaţiile de siguranţă în vederea utilizărilor viitoare.

- Această suflantă cu aer cald nu este destinată utilizării de către copii şi de către persoane cu capacităţi fizice, senzoriale sau intelectuale limitate sau lipsite de experienţă şi cunoştinţe. Această suflantă cu aer cald poate fi folosită de către copiii cu vârsta de peste 8 ani şi de către persoane cu capacităţi fizice, senzoriale sau intelectuale limitate sau lipsite de experienţă şi cunoştinţe numai dacă acestea sunt supravegheate sau sunt instruite referitor la utilizarea în siguranţă a încărcătorului şi înţeleg pericolele pe care aceasta le implică. În caz contrar, există pericolul de manevrare greşită şi de rănire.

- Supravegheaţi copiii în timpul folosirii, curăţării şi întreţinerii. Astfel veţi avea siguranţa că, copiii nu se joacă cu scula electrică.

- Manevrează cu grijă suflanta cu aer cald. Suflanta cu aer cald generează o căldură puternică, ceea ce duce la un pericol crescut de incendiu şi explozie.

- Fiţi extrem de atenţi atunci când lucraţi în apropierea materialelor inflamabile. Jetul de aer fierbinte respectiv duza fierbinte poate aprinde praful sau gazele.

- Nu lucra cu suflanta cu aer cald în medii cu pericol de explozie.

- Nu îndreptaţi jetul de aer fierbinte mai mult timp asupra aceluiaşi punct. Gaze uşor inflamabile se pot degaja de exemplu la prelucrarea materialelor plastice, vopselelor, lacurilor sau materialelor asemănătoare.

- Aveţi în vedere faptul că, căldura poate ajunge la materiale inflamabile ascunse şi le poate aprinde.

- După utilizare, aşază în siguranţă suflanta cu aer cald pe suprafeţele de sprijin şi las-o să se răcească complet înainte de a o depozita. Duza fierbinte poate provoca prejudicii.

- Nu lăsa nesupravegheată suflanta cu aer cald conectată.

- Atunci când nu este utilizată, suflanta cu aer cald trebuie să fie păstrată într-un loc inaccesibil copiilor. Nu permite lucrul cu suflanta cu aer cald persoanelor care nu sunt familiarizate cu acesta sau care nu au citit prezentele instrucţiuni. Suflantele cu aer cald sunt periculoase atunci când sunt folosite de persoane neexperimentate.

- Evită contactul suflantei cu aer cald cu ploaia sau umezeala. Pătrunderea apei într‑o suflantă cu aer cald creşte riscul de electrocutare.

- Purtaţi întotdeauna ochelari de protecţie. Ochelarii de protecţie reduc riscul rănirilor.

- Scoate acumulatorul înainte de a efectua setări la aparat, de a înlocui accesoriile sau de a aşeza de-o parte suflanta cu aer cald. Această măsură preventivă împiedică pornirea accidentală a suflantei cu aer cald.

Aerisiţi-vă bine sectorul de lucru. Gazele şi vaporii degajaţi în timpul lucrului sunt adesea dăunători sănătăţii.

- Purtaţi mănuşi de protecţie şi nu atingeţi duza fierbinte. Există pericol de arsuri.

- Nu îndreptaţi jetul de aer fierbinte asupra persoanelor sau animalelor.

- Nu folosi suflanta cu aer cald drept uscător de păr. Jetul de aer degajat este considerabil mai fierbinte decât în cazul unui uscător de păr.

- Ai grijă să nu pătrundă corpuri străine în suflanta cu aer cald.

- Distanţa dintre duză şi piesa de lucru depinde de materialul de prelucrat (metal, material plastic etc.) şi modul de prelucrare preconizat. Efectuaţi întotdeauna mai întâi o testare privind debitul de aer şi temperatura.

- Nu deschideţi acumulatorul. Există pericol de scurtcircuit.

- În cazul deteriorării sau utilizării necorespunzătoare a acumulatorului, se pot degaja vapori. Acumulatorul poate arde sau exploda. Aerisiţi bine încăperea şi solicitaţi asistenţă medicală dacă starea dumneavoastră de sănătate se înrăutăţeşte. Vaporii pot irita căile respiratorii.

- În cazul utilizării necorespunzătoare sau al unui acumulator deteriorat, din acumulator se poate scurge lichid inflamabil. Evitaţi contactul cu acesta. În cazul contactului accidental, clătiţi bine cu apă. Dacă lichidul vă intră în ochi, consultaţi de asemenea un medic. Lichidul scurs din acumulator poate cauza iritaţii ale pielii sau arsuri.

- În urma contactului cu obiecte ascuţite ca de exemplu cuie sau şurubelniţe sau prin acţiunea unor forţe exterioare asupra sa, acumulatorul se poate deteriora. Se poate produce un scurtcircuit intern în urma căruia acumulatorul să se aprindă, să scoată fum, să explodeze sau să se supraîncălzească.

- Feriţi acumulatorii nefolosiţi de agrafele de birou, monede, chei, cuie, şuruburi sau alte obiecte metalice mici, care ar putea provoca şuntarea contactelor. Un scurtcircuit între contactele acumulato‌rului poate duce la arsuri sau incendiu.

- Utilizaţi acumulatorul numai pentru produsele oferite de acelaşi producător. Numai astfel acumulatorul va fi protejat împotriva unei suprasolicitări periculoase.

- Încărcaţi acumulatorii numai cu încărcătoare recomandate de către producător. Un încărcător recomandat pentru acumulatori de un anumit tip poate lua foc atunci când este folosit pentru încărcarea altor acumulatori decât cei prevăzuţi pentru acesta.

| Feriţi acumulatorul de căldură, de asemenea, de exemplu, de radiaţii solare continue, foc, murdărie, apă şi umezeală. În caz contrar, există pericolul de explozie şi scurtcircuit.