# Üzembe helyezés

- Távolítsa el az akkumulátort, mielőtt tartozékokat cserélne vagy mielőtt eltenné a hőlégfúvó pisztolyt. Ez az elővigyázatossági intézkedés meggátolja a hőlégfúvó pisztoly akaratlan üzembe helyezését.

##

A fémfelületeket egy a gyárban felvitt bevonat védi a korrózió ellen.Ez a védőréteg az első üzembevétel során elpárolog.

A gyártási folyamat következtében a hőlégfúvó pisztoly (1) fúvókáján esetleg elszíneződések láthatók. Ezek nem jelentenek megrongálódást és nem befolyásolják a hőlégfúvó pisztoly működését.

##

A (3) teljesítményfokozat beállító kapcsolóval 2 különböző teljesítményfokozat között lehet választani. Az átkapcsolásnál a munkahely megvilágító LED rövid időre felvillan:

- 300 °C-os fokozat
  Ezzel a fokozattal például vízcsöveket lehet felolvasztani vagy zsugorcsöveket lehet megmunkálni. A hőlégfúvó pisztoly ezt a hőmérsékletet a bekapcsolás után 6 másodpercnél rövidebb idő alatt eléri. Egy teljesen feltöltött 8 Ah-s akkumulátorral a működési idő 21 percet is elérhet.
- 500 °C-os fokozat
  Ezzel a fokozattal például lakkot lehet eltávolítani.

A felmelegítési időtartam megadott értékei szobahőmérsékleten végzett mérésekre vonatkoznak.

##

A bekapcsoláshoz először nyomja meg a (4) reteszelésfeloldó kapcsolót, majd a (5) be-/kikapcsolót. Az elindítás után a (4) reteszelésfeloldó kapcsolót el lehet engedni, üzem közben a (4) reteszelésfeloldó kapcsolót nem kell tovább nyomni.

A hőlégfúvó pisztoly elindításakor a (6) munkahely megvilágító LED bekapcsolásra kerül és megvilágítja a munkaterületet.

##

A kikapcsoláshoz engedje el a (5) be-/kikapcsolót.

Tegye le a hőlégfúvó pisztolyt a (8) akkumulátorra, hogy az lehűlhessen.

##

Ha a (8) akkumulátort üzem közben leveszik a hőlégfúvó pisztolyról és továbbra is megnyomott (5) be-/kikapcsoló mellett ismét visszahelyezik rá, az újraindulás elleni védelem aktiválásra kerül. A (6) munkahely megvilágító LED villog és a hőlégfúvó pisztoly nem indul el.

Engedje el a (5) be-/kikapcsolót és a szokásos módon kapcsolja ismét be a hőlégfúvó pisztolyt.

##

Ha a (8) akkumulátor üzem közben túlságosan felmelegszik, akkor a teljesítmény csökkentésre kerül. A (6) munkahely megvilágító LED lassan villog, amíg a (5) be-/kikapcsoló benyomva marad.

Ha a hőlégfúvó pisztolyt tovább üzemeltetik és az akkumulátor hőmérséklete tovább növekszik, a hőlégfúvó pisztoly magától kikapcsol.

##

A hőlégfúvó pisztoly minden kapható 18 V Bosch Professional akkumulátorral kompatibilis.

Ha a hőlégfúvó pisztolyt a javasolt 4 Aó kapacitásúnál kisebb akkumulátorral üzemeltetik, akkor az 500 °C-os fokozatban nem éri el a teljes teljesítőképességét (a levegő hőmérséklete nem éri el a megadott értéket és a levegő mennyisége is csökkentésre kerül). Annak kijelzésére, hogy a hőlégfúvó pisztoly csak csökkentett teljesítménnyel működik, a (6) munkahely megvilágító lámpa a bekapcsoláskor többször egymás után lassú ütemben felvillan.

##

A (6) munkahely megvilágító LED státuszkijelző LED-ként is működik.

LED-visszajelzés | Az esemény leírása
--- | ---
Rövid felvillanás | Hőmérséklet változtatás
Többszöri felvillanás a hőlégfúvó pisztoly elindításakor | Csökkentett teljesítmény (< 4 Aó akkumulátor használata)
Lassú ütemű villogás, amíg a (5) be-/kikapcsoló be van nyomva | Újraindulás elleni védelem
Akkumulátor túlmelegedés elleni védelem
Gyors ütemű villogás, amíg a (5) be-/kikapcsoló be van nyomva | Belső hiba

Ha a hőlégfúvó pisztoly tartósan belső hibát jelez (a hőlégfúvó pisztoly nem indul el, vagy üzem közben magától kikapcsol), kérjük forduljon a Vevőszolgálathoz.