# ตัวอย่างการปฏิบัติงาน‌ (ดูภาพประกอบ A–C)

ดู‌รูปภาพ‌ตัวอย่างการปฏิบัติงาน‌ได้จาก‌หน้า‌‌ภาพ‌‌ประกอบ

ระยะห่างจากหัวเป่าลมไปยังชิ้นงานขึ้นอยู่กับวัสดุที่ท่านกำลังทำงานอยู่ (โลหะ พลาสติก ฯลฯ) และวิธีการทำงานที่ตั้งใจไว้

อุณหภูมิที่เหมาะสมที่สุดสำหรับงานที่เกี่ยวข้อง สามารถกำหนดได้จากการทดลองปฏิบัติ

ทำการทดสอบเกี่ยวกับการไหลของลมและอุณหภูมิก่อนเสมอ ให้เริ่มต้นด้วยระยะที่ห่างกว่าและระดับพลังงานต่ำ จากนั้นให้ปรับระยะห่างและระดับพลังงานตามต้องการ

หากท่านไม่แน่ใจเกี่ยวกับชนิดของวัสดุที่ท่านกำลังทำงานอยู่ หรือเกี่ยวกับผลจากลมร้อนที่มีต่อวัสดุ ให้ทดสอบผลตรงจุดที่ซ่อนเร้นก่อน

คุณสามารถทำงานตามตัวอย่างการปฏิบัติงานทั้งหมดได้โดยไม่ต้องใช้อุปกรณ์เสริม อย่างไรก็ตาม การใช้อุปกรณ์ประกอบที่แนะนำจะช่วยให้ทำงานได้ง่ายขึ้น และปรับปรุงคุณภาพของผลงานให้ดียิ่งขึ้น

สำหรับปืนเป่าลมร้อนนี้ คุณสามารถใช้หัวฉีดทั้งหมดที่มีจำหน่ายเป็นอุปกรณ์เสริมของบริษัท Bosch

- ใช้ความระมัดระวังเมื่อเปลี่ยนหัวเป่าลม! อย่าสัมผัสหัวเป่าลมที่ร้อนอยู่ ปล่อยปืนเป่าลมร้อนเย็นลงและสวมถุงมือป้องกันขณะเปลี่ยนหัวเป่าลม ท่าน‌อาจ‌ถูกหัวเป่า‌ลมที่ร้อนอยู่‌เผาไหม้‌

##

สวมหัวเป่าลมแบบรีเฟล็กเตอร์ (9) โดยเลือกท่อหด (10) ที่มีเส้นผ่านศูนย์กลางเหมาะกับชิ้นงาน เป่าลมร้อนที่ท่อหดให้ทั่วกันจนท่อหดแนบสนิทพอดีกับชิ้นงาน

##

สวมหัวเป่าลมแบบกว้าง (11) เป่าลมร้อนเพื่อทำให้สีเคลือบอ่อนตัวสักครู่ แล้วขูดสีเคลือบออกโดยใช้ด้ามขูดที่สะอาด ทั้งนี้การเป่าลมร้อนนานเกินไปจะทำให้สีเคลือบไหม้และขูดออกยากยิ่งขึ้น

กาวหลายชนิดจะอ่อนตัวเมื่อสัมผัสความร้อน เมื่อกาวอุ่นแล้ว คุณสามารถตัดรอยเชื่อมออกจากกันหรือกำจัดกาวส่วนเกินออกได้

##

- ก่อนเป่าลมร้อนที่ท่อ ให้ตรวจสอบให้แน่ใจว่ามันคือท่อน้ำจริงๆ ท่อน้ำ‌มักจะ‌มี‌ลักษณะ‌ภายนอก‌ไม่‌แตกต่าง‌จาก‌ท่อก๊าซ ห้าม‌เป่าลม‌ร้อน‌ที่‌ท่อก๊าซ‌ใน‌ทุกกรณี

สวมหัวเป่าลมแบบมุม (12) เป่าลมร้อนบริเวณที่เป็นน้ำแข็ง โดยเฉพาะอย่างยิ่งจากด้านระบายไปยังด้านจ่าย

เป่าลมร้อนที่ท่อพลาสติกรวมทั้งการเชื่อมต่อระหว่างชิ้นท่อด้วยความระมัดระวังเป็นพิเศษเพื่อป้องกันความเสียหาย