# Θέση σε λειτουργία

- Απομακρύνετε την μπαταρία, προτού αλλάξετε εξαρτήματα ή εναποθέσετε το πιστόλι θερμού αέρα. Αυτά τα μέτρα προφύλαξης εμποδίζουν την αθέλητη εκκίνηση του πιστολιού θερμού αέρα.

##

Οι μεταλλικές εξωτερικές επιφάνειες από το εργοστάσιο είναι προστατευμένες από τη διάβρωση με μια επίστρωση. Αυτή η προστατευτική επίστρωση εξατμίζεται κατά τη θέση σε λειτουργία για πρώτη φορά.

Στο πιστόλι θερμού αέρα λόγω της διαδικασίας κατασκευής μπορεί να εμφανιστεί αλλαγή του χρώματος στο ακροφύσιο (1). Εδώ δεν πρόκειται για ζημιά, η λειτουργία του πιστολιού θερμού αέρα δεν επηρεάζεται.

##

Με τη ρύθμιση της βαθμίδας ισχύος (3) μπορείτε να επιλέξετε μεταξύ 2 διαφορετικών βαθμίδων ισχύος. Κατά την αλλαγή λειτουργίας αναβοσβήνει σύντομα το φως εργασίας LED:

- Βαθμίδα 300 °C
  Με αυτή τη βαθμίδα μπορείτε π.χ. να ξεπαγώσετε σωλήνες παροχής νερού ή να επεξεργαστείτε συρρικνούμενους εύκαμπτους σωλήνες. Μετά την ενεργοποίηση αυτή η θερμοκρασία επιτυγχάνεται σε λιγότερο από 6 δευτερόλεπτα. Με μια πλήρως φορτισμένη μπαταρία 8 Ah ο χρόνος λειτουργίας ανέρχεται μέχρι και 21 λεπτά.
- Βαθμίδα 500 °C
  Με αυτήν τη βαθμίδα μπορείτε π.χ. να αφαιρέσετε βερνίκι.

Τα στοιχεία για τη διάρκεια θέρμανσης αναφέρονται σε μετρήσεις σε θερμοκρασία χώρου.

##

Για την ενεργοποίηση πατήστε πρώτα τον διακόπτη απασφάλισης (4) και στη συνέχεια τον διακόπτη On/Off (5). Μετά την εκκίνηση μπορείτε να αφήσετε ελεύθερο τον διακόπτη απασφάλισης (4), ο διακόπτης απασφάλισης (4) δεν πρέπει κατά τη διάρκεια της λειτουργία να συνεχίζει να είναι πατημένος.

Κατά την εκκίνηση του πιστολιού θερμού αέρα ενεργοποιείται το φως εργασίας LED (6) και φωτίζει την περιοχή εργασίας.

##

Για την απενεργοποίηση αφήστε τον διακόπτη On/Off (5) ελεύθερο.

Ακουμπήστε το πιστόλι θερμού αέρα πάνω στην μπαταρία (8), για να το αφήσετε να κρυώσει.

##

Εάν η μπαταρία (8) στην τρέχουσα λειτουργία αφαιρεθεί από το πιστόλι θερμού αέρα και επανατοποθετηθεί με πατημένο ακόμη τον διακόπτη On/Off (5), ενεργοποιείται η προστασία από αθέλητη επανεκκίνηση. Το φως εργασίας LED (6) αναβοσβήνει και το πιστόλι θερμού αέρα δεν ξεκινά.

Αφήστε τον διακόπτη On/Off (5) ελεύθερο και ενεργοποιήστε μετά το πιστόλι θερμού αέρα όπως συνήθως.

##

Εάν η μπαταρία (8) στην τρέχουσα λειτουργία θερμανθεί πολύ, μειώνεται η ισχύς. Το φως εργασίας LED (6) αναβοσβήνει αργά, όσο ο διακόπτης On/Off (5) είναι πατημένος.

Εάν το πιστόλι θερμού αέρα συνεχίσει να λειτουργεί και η θερμοκρασία στην μπαταρία συνεχίζει να αυξάνεται, το πιστόλι θερμού αέρα απενεργοποιείται από μόνο του.

##

Το πιστόλι θερμού αέρα είναι συμβατό με όλες τις διαθέσιμες μπαταρίες 18 V Bosch Professional.

Κατά τη λειτουργία του πιστολιού θερμού αέρα με μπαταρίες μικρότερες από τις συνιστούμενες 4 Ah δεν επιτυγχάνει το πιστόλι θερμού αέρα την πλήρη απόδοση στη βαθμίδα 500 °C (η θερμοκρασία δεν επιτυγχάνεται και η ποσότητα του αέρα μειώνεται). Για την ένδειξη, ότι το πιστόλι θερμού αέρα εργάζεται μόνο με μειωμένη ισχύ, αναβοσβήνει το φως εργασίας LED (6) κατά την ενεργοποίηση επανειλημμένα με αργό ρυθμό.

##

Το φως εργασίας LED (6) χρησιμοποιείται επίσης και ως LED ένδειξης κατάστασης .

Ανάδραση μέσω LED | Περιγραφή συμβάντος
--- | ---
Σύντομο αναβόσβημα | Αλλαγή της θερμοκρασίας
Επανειλημμένο αναβόσβημα κατά την εκκίνηση του πιστολιού θερμού αέρα | Μειωμένη ισχύς (χρήση μπαταρίας < 4 Ah)
Αναβοσβήνουν με αργό ρυθμό, όσο ο διακόπτης On/Off (5) είναι πατημένος | Προστασία από αθέλητη επανεκκίνηση
Προστασία υπερθέρμανσης για την μπαταρία
Αναβοσβήνουν σε γρήγορο ρυθμό, όσο ο διακόπτης On/Off (5) είναι πατημένος | Εσωτερικό σφάλμα

Εάν ένα εσωτερικό σφάλμα εμφανίζεται συνεχώς στο πιστόλι θερμού αέρα (το πιστόλι θερμού αέρα δεν ξεκινά ή απενεργοποιείται, όταν είναι ήδη σε λειτουργία), απευθυνθείτε με την υπηρεσία εξυπηρέτησης πελατών.