# กฎระเบียบเพื่อความปลอดภัย

อ่านคำเตือนเพื่อความปลอดภัยและคำแนะนำทั้งหมด การไม่ปฏิบัติตามคำเตือนและคำสั่งอาจเป็นสาเหตุให้ถูกไฟฟ้าดูด เกิดไฟไหม้ และ/หรือได้รับบาดเจ็บอย่างร้ายแรง

เก็บ‌รักษา‌คำเตือนเพื่อความปลอดภัย‌และ‌คำสั่ง‌ทั้งหมด‌สำหรับ‌เปิด‌อ่าน‌ใน‌ภายหลัง

- ปืนเป่าลมร้อนนี้ไม่ได้มีไว้เพื่อการใช้งานโดยเด็กและบุคคลที่มีความบกพร่องทางกายภาพ ทางประสาทสัมผัส หรือทางจิตใจ หรือบุคคลที่ขาดประสบการณ์และความรู้ เด็กอายุตั้งแต่ 8 ปีขึ้นไปและบุคคลที่มีความบกพร่องทางกายภาพ ทางประสาทสัมผัส หรือทางจิตใจ หรือขาดประสบการณ์และความรู้ สามารถใช้ปืนเป่าลมร้อนนี้ได้ หากได้รับการควบคุมดูแลจากบุคคลที่รับผิดชอบความปลอดภัยของพวกเขาหรือได้รับคำแนะนำเกี่ยวกับขั้นตอนการใช้งานปืนเป่าลมร้อนอย่างปลอดภัยและเข้าใจถึงอันตรายที่เกี่ยวข้อง มิฉะนั้นจะมีอันตรายจากความผิดพลาดในการปฏิบัติงานและได้รับบาดเจ็บ

- ควบคุมดูแลเด็กๆ ในระหว่างการใช้งาน ทำความสะอาด และบำรุงรักษา ทั้งนี้เพื่อให้มั่นใจได้ว่าเด็กๆ จะไม่เล่นปืนเป่าลมร้อน

- ใช้ปืนเป่าลมร้อนอย่างระมัดระวัง ปืนเป่าลมร้อนผลิตความร้อนสูง ซึ่งอาจเพิ่มความเสี่ยงต่อการเกิดไฟไหม้และการระเบิด

- ใช้ความระมัดระวังเป็นพิเศษเมื่อทำงานใกล้วัตถุไวไฟ กระแสลมร้อนหรือหัวเป่าที่ร้อนสามารถจุดฝุ่นหรือก๊าซให้ลุกไหม้ได้

- อย่าใช้ปืนเป่าลมร้อนทำงานใน‌สภาพ‌แวดล้อมที่‌เสี่ยงต่อการระเบิด

- อย่าเล็งกระแสลมร้อนไปที่จุดเดียวกันเป็นเวลานาน อาจเกิดก๊าซที่สามารถเผาไหม้ได้ง่าย ต. ย. เช่น เมื่อทำงานกับพลาสติก สี เคลือบเงา หรือวัสดุที่คล้ายคลึงกัน

- โปรดทราบว่าความร้อนสามารถวิ่งเข้าหาวัตถุไวไฟที่ซ่อนอยู่และจุดให้ลุกไหม้ได้

- หลังใช้งาน ให้วางปืนเป่าลมร้อนลงอย่างปลอดภัย และปล่อยให้เครื่องเย็นสนิทบนพื้นผิวสำหรับตั้งก่อนนำไปบรรจุใส่กล่อง หัวเป่าลมที่ร้อนอาจทำให้เกิดความเสียหาย

- อย่าปล่อยปืนเป่าลมร้อนทิ้งไว้ทั้งๆ ที่เปิดสวิตช์อยู่

- เก็บ‌รักษาปืนเป่าลมร้อนที่ไม่ได้ใช้งานให้พ้นมือเด็ก อย่า‌ให้‌บุคคล‌ที่‌ไม่‌คุ้นเคย‌กับปืนเป่าลมร้อนนี้หรือ‌บุคคล‌ที่‌ไม่ได้‌อ่าน‌คำแนะนำ‌นี้‌นำเครื่องไปใช้งาน ปืนเป่าลมร้อนเป็น‌ของ‌อันตราย‌‌หาก‌‌ตก‌อยู่‌ใน‌มือ‌ของ‌ผู้ใช้‌‌ที่‌‌ไม่‌ได้‌รับ‌‌การฝึกฝน

- อย่าวางปืนเป่าลมร้อนตากฝนหรือทิ้งไว้ในที่ชื้นแฉะ หาก‌น้ำ‌เข้า‌ใน‌ปืนเป่าลมร้อนจะ‌เพิ่ม‌ความเสี่ยง‌ต่อ‌การถูก‌ไฟฟ้า‌ดูด

- สวมแว่นครอบตานิรภัยเสมอ แว่นครอบตานิรภัยช่วยลดความเสี่ยงต่อการบาดเจ็บ

- ถอดแบตเตอรี่ออกก่อนทำการปรับแต่งใดๆ ที่เครื่อง เปลี่ยนปืนเป่าลมร้อน หรือเก็บเครื่องมือไฟฟ้าเข้าที่ มาตรการ‌เพื่อ‌ความปลอดภัย‌นี้‌ช่วย‌ป้องกัน‌การติด‌ปืนเป่าลมร้อน‌โดย‌ไม่‌ตั้งใจ

จัดให้มีการระบายอากาศที่ดีในสถานที่ทำงานของท่าน ก๊าซและไอระเหยที่เกิดขึ้นในระหว่างการทำงานมักเป็นอันตรายต่อสุขภาพ

- สวม‌ถุงมือ‌ป้องกัน‌อันตราย และอย่าสัมผัสหัวเป่าลมที่ร้อน จะมีอันตรายจากการเผาไหม้

- อย่าเล็งกระแสลมร้อนไปยังคนหรือสัตว์

- อย่าใช้เครื่องมือไฟฟ้าเป็นปืนเป่าลมร้อน ลมร้อนที่เป่าออกมาจะร้อนกว่าที่ออกมาจากเครื่องเป่าผมมาก

- ตรวจสอบให้แน่ใจว่าไม่มีวัตถุแปลกปลอมเข้าไปในปืนเป่าลมร้อน

- ระยะห่างจากหัวเป่าไปยังชิ้นงานขึ้นอยู่กับวัสดุที่จะทำงาน (โลหะ พลาสติก ฯลฯ ) และรูปแบบการทำงานที่ตั้งใจไว้ ทดสอบปริมาณลมและอุณหภูมิก่อนเสมอ

- อย่าเปิดแบตเตอรี่ อันตราย‌จาก‌การลัด‌วงจร

- เมื่อแบตเตอรี่ชำรุดและนำไปใช้งานอย่างไม่ถูกต้องอาจมีไอระเหยออกมาได้ แบตเตอรี่อาจเผาไหม้หรือระเบิดได้ให้สูดอากาศบริสุทธิ์และไปพบแพทย์ในกรณีเจ็บปวด ไอ‌ระเหย‌อาจ‌ทำให้‌ระบบ‌หายใจ‌ระคาย‌เคือง

- หากใช้อย่างไม่ถูกต้องหรือหากแบตเตอรี่ชำรุด ของเหลวไวไฟอาจ‌ไหล‌ออก‌มา‌จาก‌แบตเตอรี่ได้ หลีกเลี่ยงการสัมผัสของเหลว ในกรณีที่สัมผัสโดยไม่ตั้งใจ ให้ล้างออกด้วยน้ำ หากของเหลวเข้าตา ให้ไปพบแพทย์ด้วย ของ‌เหลว‌ที่‌ไหล‌ออก‌มา‌จาก‌แบตเตอรี่‌อาจ‌ทำให้‌เกิด‌อาการ‌คัน‌หรือ‌แสบ‌ผิวหนัง‌ได้

- วัตถุที่แหลมคม ต. ย. เช่น ตะปูหรือไขควง หรือแรงกระทำภายนอก อาจทำให้แบตเตอรี่เสียหายได้ สิ่งเหล่านี้อาจทำให้เกิดการลัดวงจรภายในและแบตเตอรี่ไหม้ มีควัน ระเบิด หรือร้อนเกินไป

- นำแบตเตอรี่ที่ไม่ได้ใช้งานออกห่างจากคลิปหนีบกระดาษ เหรียญ กุญแจ ตะปู สกรู หรือวัตถุโลหะขนาดเล็กอื่นๆ ที่สามารถเชื่อมต่อขั้วหนึ่งไปยังอีกขั้วหนึ่งได้ การ‌ลัด‌วงจร‌ของ‌ขั้ว‌แบตเตอรี่‌อาจ‌ทำให้‌เกิด‌การไหม้‌หรือ‌ไฟลุก‌ได้

- ใช้แบตเตอรี่แพ็คเฉพาะในผลิตภัณฑ์ของผู้ผลิตเท่านั้น ในลักษณะนี้ แบตเตอรี่แพ็คจะได้รับการปกป้องจากการใช้งานเกินกำลังซึ่งเป็นอันตราย

- ชาร์จแบตเตอรี่แพ็คด้วยเครื่องชาร์จที่บริษัทผู้ผลิตแนะนำเท่านั้น เครื่อง‌ชาร์จ‌ที่‌เหมาะ‌สำหรับ‌ชาร์จ‌แบตเตอรี่‌ประเภท‌หนึ่ง หาก‌นำไป‌ชาร์จ‌แบตเตอรี่‌ประเภท‌อื่น อาจ‌เกิด‌ไฟไหม้‌ได้

| ปกป้อง‌แบตเตอรี่จากความร้อน รวมทั้ง ต. ย. เช่น จากการถูกแสงแดดส่องต่อเนื่อง จากไฟ สิ่งสกปรก น้ำ และความชื้น อันตรายจากการระเบิดและการลัด‌วงจร