# Bezbednosne napomene

Pročitajte sva upozorenja i uputstva. Propusti u poštovanju napomena za sigurnost i uputstava mogu da prouzrokuju električni udar, požar i/ili teške povrede.

Čuvajte sva upozorenja i uputstva za budućnost.

- Nije predviđeno da ovaj ventilator za vreli vazduh koriste deca ili lica sa ograničenim fizičkim, senzoričkim i mentalnim sposobnostima ili nedovoljnim iskustvom i znanjem. Ovaj ventilator za vreli vazduh mogu da koriste deca od 8 godina i lica sa ograničenim fizičkim, senzoričkim ili mentalnim sposobnostima ili lica sa nedostatkom iskustva i znanja, ukoliko ih nadzire lice koje je odgovorno za njihovu bezbednost ili ako ih ono uputi u bezbedan rad sa ventilatorom za vreli vazduh i ako razumeju s time povezane opasnosti. U suprotnom postoji opasnost od pogrešnog rukovanja i povreda.

- Prilikom korišćenja, čišćenja i održavanja nadzirite decu. Time se obezbeđuje da se deca ne igraju ventilatorom za vreli vazduh.

- Pažljivo rukujte ventilacionom grejalicom. Ventilaciona grejalica stvara veliku toplotu, koja izaziva povećanu opasnost od požara i eksplozije.

- Budite posebno obazrivi, kada ste u blizini zapaljivih materijala. Vrela vazdušna struja odnosno vrela mlaznica mogu da zapale prašinu ili gas.

- Ne radite sa ventilacionom grejalicom u okolini ugroženoj eksplozijom.

- Vrelu vazdušnu struju nemojte duže vreme usmeravati na jedno isto mesto. Lako zapaljivi gasovi mogu nastati npr. prilikom obrade plastike, boja, lakova ili sličnih materijala.

- Imajte na umu, da se toplota usmerava ka poklopljenim, zapaljivim materijalima i da ih može zapaliti.

- Posle upotrebe, pažljivo odložite ventilacionu grejalicu na skladišnu površinu i ostavite je da se potpuno ohladi, pre nego što je spakujete. Vrela mlaznica može načiniti ozlede.

- Ne ostavljajte uključenu ventilacionu grejalicu bez nadzora.

- Nekorišćenu ventilacionu grejalicu čuvajte van domašaja dece. Ne dopustite da ventilacionu grejalicu koriste osobe koje sa njom nisu upoznate ili koje nisu pročitale ova uputstva. Ventilacione grejalice su opasne ako ih koriste neiskusne osobe.

- Ventilaciona grejalica ne sme da bude izložena kiši ili vlazi. Prodor vode u ventilacionu grejalicu povećava rizik od električnog udara.

- Nosite uvek zaštitne naočare. Zaštitne naočare umanjuju rizik od povreda.

- Skinite akumulator, pre nego što izvršite podešavanja, zamenite pribor ili odložite ventilacionu grejalicu. Ova mera opreza sprečava nenamerno pokretanje ventilacione grejalice.

Dobro provetrite svoje radno mesto. Gasovi i isparenja koja nastaju tokom rada, često su štetni po zdravlje.

- Nosite zaštitne rukavice i ne dodirujte vrelu mlaznicu. Postoji opasnost od nastanka opekotina.

- Vrelu vazdušnu struju ne usmeravajte na ljude i životinje.

- Ne upotrebljavajte ventilacionu grejalicu za sušenje kose. Vazdušna struja koja izlazi je značajno vrelija od fena.

- Vodite računa da strana tela ne dospeju u ventilacionu grejalicu.

- Rastojanje mlaznice do komada za obradu se obračunava prema materijalu koji se obrađuje (metal, plastika itd) i planiranog načina obrade. Uvek prvo napravite test po pitanju količine vazduha i temperature.

- Ne otvarajte bateriju. Postoji opasnost od kratkog spoja.

- Kod oštećenja i nestručne upotrebe akumulatora može doći do isparavanja. Akumulator može da izgori ili da eksplodira. Uzmite svež vazduh i potražite lekara ako dođe do tegoba. Para može nadražiti disajne puteve.

- Kod pogrešne primene ili oštećenja akumulatora može doći do curenja zapaljive tečnosti iz akumulatora. Izbegavajte kontakt sa njom. Kod slučajnog kontakta isperite vodom. Ako tečnost dospe u oči, dodatno potražite i lekarsku pomoć. Tečnost koja curi iz akumulatora može da izazove nadraža‌je kože ili opekotine.

- Baterija može da se ošteti oštrim predmetima, kao npr. ekserima ili odvijačima zavrtnjeva ili usled dejstva neke spoljne sile. Može da dođe do internog kratkog spoja i akumulatorska baterija može da izgori, dimi, eksplodira ili da se pregreje.

- Držite nekorišćeni bateriju dalje od kance‌larijskih spajalica, novčića, ključeva, eksera, zavrtanja ili drugih malih metal‌nih predmeta, koji mogu prouzrokovati premošćavanje kontakata. Kratak spoj između kontakata baterije može imati za posledicu opekotine ili vatru.

- Koristite akumulator samo sa proizvodima ovog proizvođača. Samo tako se akumulator štiti od opasnog preopterećenja.

- Punite akumulatore samo punjačima koje preporučuje proizvođač. Ukoliko punjač koji je prikladan za jedan tip akumulatora, koristite sa akumulatorima drugog tipa, postoji opasnost od požara.

| Zaštitite akumulator od izvora toplote, npr. i od trajnog sunčevog zračenja, vatre, prljavštine, vode i vlage. Postoji opasnost od eksplozije i kratkog spoja.